Diari Oficial de la Generalitat Valenciana


Sumari del DOGV 3585, del 17-09-1999 (1999/7902)

RESOLUCIÓ de 26 d'agost de 1999, del conseller de Sanitat, per la qual s'accepten les renúncies de beques per a la realització de pràctiques professionals d'informàtica a la Conselleria de Sanitat i se n'adjudiquen unes altres de característiques idèntiques.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3585

Data del DOGV
:   17-09-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/7902


Organisme emissor
:   Conselleria de Sanitat

Tipus de document
:   Resolució

RESOLUCIÓ de 26 d'agost de 1999, del conseller de Sanitat, per la qual s'accepten les renúncies de beques per a la realització de pràctiques professionals d'informàtica a la Conselleria de Sanitat i se n'adjudiquen unes altres de característiques idèntiques. [1999/M7902]
  
Segons que estableixen les bases de l'Ordre de 22 de febrer de 1999, de la Conselleria de Sanitat, per la qual es convoquen tres beques per a la realització de pràctiques professionals d'informàtica de la conselleria.
  
Vistos els escrits presentats per Antonio Gil Bellver, Marta Devís Sáez, Jesús Iglesias Fuente i José Ramón Gallur Moreno, en els quals comuniquen les renúncies de les beques concedides per la Resolució de 9 de juny de 1999 del conseller de Sanitat, resolc:
  
Primer
  
Acceptar la renúncia a les beques d'Antonio Gil Bellver, Marta Devís Sáez, Jesús Iglesias Fuente i José Ramón Gallur Moreno, y procedir a l'adjudicació d'aquesta beca amb efectes des de l'1 de juliol de 1999 als candidats següents de la borsa de reserva, segons la proposta de la comissió avaluadora de 28 de maig de 1999: Lorena Mares Puig, María Luz Martínez Alonso y José Luis Martí Mateu.
  
Segon
  
La beca de formació està dotada de 110.000 pessetes brutes mensuals amb un import total màxim per a l'any 1999 de gaudiment de 660.000 pessetes.
  
El període de duració de la beca comprendrà des del dia 1 de juliol fins al 31 de desembre de 1999. No obstant això, podrà prorrogar-se a l'exercici 2000, mitjançant una resolució motivada, condicionada a l'existència de consignació pressupostària, adequada i suficient, en l'exercici 2000. En qualsevol cas, la beca no tindrà una duració superior als 12 mesos.
  
L'import de les beques s'abonarà mensualment, amb la certificació prèvia del secretari general de la Conselleria de Sanitat com a resultat de l'informe del cap de l'Àrea d'Informàtica i referit a la bona marxa de l'activitat objecte de la beca.
  
Tercer
  
Els beneficiaris de la beca estan obligats al compliment del que estableixen les bases de l'annex de l'ordre de la convocatòria.
  
Quart
  
Contra aquesta resolució, que exhaureix la via administrativa, es podrà interposar recurs contenciós administratiu davant el Tribunal Superior de Justícia de la Comunitat Valenciana, segons que estableixen els articles 57 i 58 de la Llei de la Jurisdicció Contenciosa Administrativa, en el termini de dos mesos a partir de l'endemà de la publicació en el Diari Oficial de la Generalitat Valenciana.
  
No obstant això, es podrà interposar potestativament recurs de reposició davant el conseller de Sanitat en el termini d'un mes, segons el que estableix l'article 116 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.